ΚΑΝΟΝΙΣΜΟΣ (ΕΚ) αριθ. 1284/98 ΤΟΥ ΣΥΜΒΟΥΛΙΟΥ της 16ης Ιουνίου 1998 για τροποποίηση του κανονισμού (ΕΚ) αριθ. 1868/94 για την καθιέρωση καθεστώτος ποσοστώσεων για την παραγωγή αμύλου γεωμήλων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι το άρθρο 2 του κανονισμού (ΕΚ) αριθ. 1868/94 (4) καθορίζει τις ποσοστώσεις αμύλου γεωμήλων για τα κράτη μέλη παραγωγής, για τις περιόδους εμπορίας 1995/1996, 1996/1997 και 1997/1998 7

ότι, κατά την πολιτική αξιολόγηση του καθεστώτος υποστήριξης του τομέα του αμύλου γεωμήλων, θα πρέπει να ληφθεί υπόψη το ότι τα γεώμηλα παραγωγής αμύλου είναι μία από τις θεμελιώδους σημασίας καλλιέργειες για την κοινωνική και οικονομική κατάσταση ορισμένων περιοχών όσον αφορά το εισόδημα των παραγωγών τους, καθώς και την οικεία απασχόληση 7 ότι, επομένως, δικαιολογείται ένα ειδικό καθεστώς για τον τομέα αυτόν, πέραν του καθεστώτος που ισχύει στον τομέα των σιτηρών 7

ότι, κατά τη θέσπιση του καθεστώτος υποστήριξης του τομέα αμύλου γεωμήλων, πρέπει να ληφθεί υπόψη ότι πρέπει να διασφαλίζεται ισορροπία μεταξύ των αμύλων που προέρχονται από τις διάφορες πρώτες ύλες, πράγμα που πάντοτε αποτέλεσε τη βασική αρχή των κοινοτικών κανονισμών περί αμύλου 7

ότι, σύμφωνα με το άρθρο 3 παράγραφος 2 του κανονισμού (ΕΚ) αριθ. 1868/94, η τριετής ποσόστωση θα πρέπει να κατανεμηθεί μεταξύ των κρατών μελών παραγωγής με βάση την έκθεση της Επιτροπής προς το Συμβούλιο 7 ότι, από την άποψη αυτή, θα πρέπει να παραταθούν για τρία έτη οι υφιστάμενες ποσοστώσεις, λαμβάνοντας υπόψη την οριστική ένταξη στην ποσόστωση της Γερμανίας του αποθέματος που προβλέπεται στο άρθρο 2 παράγραφος 1 δεύτερο εδάφιο του εν λόγω κανονισμού, για ποσότητα 104 554 τόνων 7

ότι τα κράτη μέλη παραγωγής θα πρέπει να κατανείμουν την ποσόστωσή τους για περίοδο τριών ετών μεταξύ όλων των βιομηχανιών αμύλου βάσει των ποσοστώσεων που ίσχυαν για την περίοδο εμπορίας 1995/1996, πλην της Γερμανίας, για την οποία θα ληφθούν υπόψη οι μεταφορές ποσοστώσεων που οφείλονται σε συγχωνεύσεις και σε συμπληρωματική απονομή ποσοστώσεων, οι οποίες πραγματοποιήθηκαν κατά τη διάρκεια της περιόδου 1997/1998, δυνάμει του αποθέματος 7

ότι οι επιμέρους ποσοστώσεις, που θα ισχύσουν για την κάθε βιομηχανία αμύλου, θα προσδιορισθούν λαμβάνοντας υπόψη την ενδεχόμενη χρησιμοποίηση της ρήτρας ελαστικότητας κατά τη διάρκεια της περιόδου εμπορίας 1997/1998,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 2 του κανονισμού (ΕΚ) αριθ. 1868/94 αντικαθίσταται από το ακόλουθο κείμενο:

«Άρθρο 2

1. Τα ακόλουθα κράτη μέλη παραγωγής δικαιούνται των εξής ανωτάτων ποσοστώσεων παραγωγής αμύλου, για τις περιόδους εμπορίας 1998/1999, 1999/2000 και 2000/2001:

>ΘΕΣΗ ΠΗΝΑΚΑ>

2. Κάθε κράτος μέλος παραγωγής κατανέμει την ποσόστωση που αναφέρεται στην παράγραφο 1 μεταξύ των βιομηχανιών αμύλου, για τη χρησιμοποίησή της κατά τη διάρκεια των περιόδων εμπορίας 1998/1999, 1999/2000 και 2000/2001, βάσει των επιμέρους ποσοστώσεων που ίσχυαν κατά τη διάρκεια της περιόδου εμπορίας 1995/1996, πλην της Γερμανίας, για την οποία θα ληφθούν υπόψη οι μεταφορές επιμέρους ποσοστώσεων που οφείλονται σε συγχωνεύσεις, καθώς και σε συμπληρωματική απονομή ποσοστώσεων, οι οποίες πραγματοποιήθηκαν κατά τη διάρκεια της περιόδου 1997/1998, δυνάμει του αποθέματος.

Οι επιμέρους ποσοστώσεις που θα ισχύσουν για την κάθε βιομηχανία αμύλου, θα διορθωθούν για την περίοδο 1998/1999, δυνάμει του άρθρου 6 παράγραφος 2, κατά τις ενδεχόμενες υπερβάσεις που πραγματοποιήθηκαν κατά τη διάρκεια της περιόδου εμπορίας 1997/1998.»

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 16 Ιουνίου 1998.

Για το Συμβούλιο

Ο Πρόεδρος

M. MEACHER

(1) ΕΕ C 369 της 6. 12. 1997, σ. 19.

(2) ΕΕ C 195 της 22. 6. 1998.

(3) ΕΕ C 129 της 27. 4. 1998, σ. 73.

(4) ΕΕ L 197 της 30. 7. 1994, σ. 4 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1863/95 (ΕΕ L 179 της 29. 7. 1995, σ. 1).